
Ministru kabineta rīkojums Nr. 108
Rīgā 2026. gada 3. martā (prot. Nr. 11 54. §)
Par valsts budžeta dotācijas piešķiršanu Eiropas Savienības ārējās robežas pašvaldībām
· 1. Saskaņā ar likuma "Par valsts budžetu 2026. gadam un budžeta ietvaru 2026., 2027. un 2028. gadam" 35. panta 3. punktu Finanšu ministrijai piešķirt valsts budžeta dotāciju 3 000 000 euro apmērā Eiropas Savienības ārējās robežas pašvaldībām atbilstoši Eiropas Savienības ārējās robežas garumam, tai skaitā:
· 1.1. Alūksnes novadam (pašvaldības kods 0021000) – 382 964 euro;
· 1.2. Augšdaugavas novadam (pašvaldības kods 0022000) – 264 644 euro;
· 1.3. Balvu novadam (pašvaldības kods 0024000) – 581 097 euro;
· 1.4. Krāslavas novadam (pašvaldības kods 0032000) – 784 131 euro;
· 1.5. Ludzas novadam (pašvaldības kods 0037000) – 987 164 euro.
· 2. Valsts kasei 10 darbdienu laikā pēc šā rīkojuma spēkā stāšanās dienas pārskaitīt šā rīkojuma 1. punktā minēto dotāciju uz attiecīgo pašvaldību norādītajiem kontiem, uz kuriem Valsts kase pārskaita dotāciju no pašvaldību finanšu izlīdzināšanas fonda.

